NETFLIX-ALKUPERÄISSARJA
Isä, avaa. Haluamme vain jutella.
Ehkä joku voisi mennä varoiksi takaovelle.
Minä menen. -Hei, hän on 75-vuotias.
Hän ei ryntää kuin vessaan. -En siis mene.
On hän aika ketterä ikäisekseen.
Menen. -Jää!
En mene.
Onko kaikki hyvin?
Hei, Yvette!
Mistä tunnet hänet?
Isäsi tuntee.
En minä häntä tunne.
Kaikki hyvin, kiitos!
Terveisiä Sandylle. -Totta maar!
Anteeksi. Olin suihkussa.
Panetko nyt venäläishuoria?
Tulkaa toki sisään.
Kuin pelleauto.
YHDEKSÄSTOISTA LUKU: ABSURDIA MENOA
Judd Melman, perhe- ja kiinteistöjuristi. -Selvä.
Erot, huoltajuus-, elatusmaksu- ynnä muut asiat.
Vai niin.
Dianetiikassa clear, OT 7.
Olen skientologiakirkon eettinen valvoja.
Paljonko maksat hänelle? -En mitään.
Hän ottaa vain osan voitostamme.
20 prosenttiako? -30.
30. Hyvä sinulle.
Mikä tämä on?
Alakanttinen arvio siitä, paljonko annatte hänelle.
Puhutaan ulkona.
Siinäpä änkyrä thetan.
Engrammeja kerrakseen.
No niin. Sinun vuorosi.
Anteeksi. Mutta Martin on minulle rahaa tärkeämpi.
Ei ole, jos maltat hieman.
Mistä rahasta puhut?
Norman jätti minulle kymmenen miljoonaa dollaria.
Onko tuo vitsi?
Tuonko takia olet äksyillyt?
Kyllä.
Anteeksi. Hän sotki ajatukseni.
Työnnätkö minut jyrän alle?
Luulin meitä ystäviksi. -Sitä olemmekin. Mutta hitto mikä summa!
Häpeäisit.
Ei, olen hyvä isä.
Jos helpottaa, voin suostua avioehtoon, joka estää minua kajomasta rahoihin.
Sovittu! -Odota.
Ei, kuulimme kyllä. Avioehto. Hän ei saa mitään.
Hiljaa. -Liian myöhäistä.
Onko sinun omaisuutesi minunkin? -Tietysti.
Taloko? -Niin.
Se on arvoton läävä. Purkukuntoinen.
Kehuit sitä minulle viehättäväksi ja hyvin tehdyksi.
Sellaista tavataan sanoa. -Häpeäisit!
Sitten minun omaisuuteni on sinun. -Ei helvetti.
Huhhuh.
Mindy Clarice Kominsky…
Annoimme Juddille kenkää. -Mutta haluamme rahamme.
Ei nyt!
Jatka vain.
Tuletko vaimokseni?
Tulen.
Tulen kohta pussaamaan.
Saanko apua?
Onnea!
Oletko onnellinen? -Erittäin.
Miten sujuu nyt kun tyttäresi muuttaa takaisin?
Lapseni. -Anteeksi. Lapsesi.
Onhan se raskasta. Mutta on kivaa olla isozaza.
Mikä? -Isozaza.
"Isoisä" on liian sukupuolittava. -Aivan.
Ikävä kyllä Kellystä ei ole apua.
Mikäs naista vaivaa?
Henkilöä. -Anteeksi. Henkilöä.
Eilen oli Jackien ensimmäinen hoitopäivä.
Kelly halusi esitellä hänet androgyynisti sanalla ze.
Jackie hermostui, koska halusi esittäytyä Buzz Lightyearina.
Mikä se ze on? -Kumpi vain.
Kelly on kuin sanakirjan määritelmä "epäfluidista".
Onko sellaista sanakirjassa?
Kelly kertoi Jackielle, että Buzz on kaksisukupuolinen.
Pitääkö se paikkansa? -Ei tietenkään.
Buzz on täysin cis. Vähintään gynoseksuaali.
Vähintään.
Kas näin.
32-kaliiperinen. Mitä tuumaat?
Kokovaippaluoti, teräsydin, panssarilävistys.
Meni ovesta läpi kuin pidätyskyvytön republikaani -
sukupuolineutraaliin vessaan.
Tuliko valmista? Ompelenko kiinni?
Mitä etsit?
Poliisi tietää ampujan ja aseen. Ballistiikka täsmännee.
Valvontanauhan kuvan mukaan -
tämä uhri oli lysyssä autonsa ratin yllä tasan kello 12.05.
Entä sitten?
Katso tätä sydäntä.
Heppu sai selvästi sydänkohtauksen hieman kahdentoista jälkeen.
Eli… -Miten kuolleen voi murhata?
Vapautatko hänet? -En.
Todisteet sen tekevät.
Poikki! Asetellaan uusiksi.
Ota koppi.
Kiitos, kun tulit! -Hei.
Anteeksi. -Hienoa työtä.
Alkoi jännittää, kun näin sinut. -Sitä ei huomannut. Olit mainio.
Sandy, tässä on Morgan.
Morgan, tässä on mahtava opettajani Sandy Kominsky.
Hauska tavata. Anteeksi.
Samoin. Olen fanisi. -Kiitos.
Pidän uudesta käänteestä. -Pystyitkö seuraamaan dialogia?
Haluaisin vastata, että pystyin… -Ymmärrän.
Yritän toitottaa kirjoittajille, ettei yleisön voi olettaa ymmärtävän.
Mutta he väittävät sinnikkäästi, että hahmo puhuisi juuri noin.
Kirjoittajat.
Kiusaajia, saatana.
Hienoa työtä tämän naisen kanssa.
Ei minulla ole juuri osuutta asiaan. Hän on lahjakas henkilö.
Älkää nyt.
Jos joskus ehdit, voisit tulla kurssilleni -
ja kertoa, miten lähestyt roolejasi. -Kiitos.
Saatan tarttua tarjoukseesi.
Minulla on muuten työpaja MasterClass-alustalla.
Aivan, olen kuullut siitä.
Käy katsomassa.
Helen Mirren, Natalie Portman, Scorsese. Moni iso nimi on mukana.
Hieno juttu. Minulla on omat nettisivut. Olen Instagramissa.
Vähän YouTubessakin.
Morgan. Valmista on. -Selvä.
Valmiina lähikuvaan?
Kyllä kai. -No niin.
Oli mukava tavata. -Samoin.
Heippa.
"Vähän YouTubessakin"?
Tosi hienoa, Sandy.
Helvetin hienoa.
COCKTAILEJA
Ihanaa, että käyt yhä täällä.
Hyvästä jutusta pidetään kiinni.
Hieman loukkaavaa.
Sinä se minusta erosit.
Niin. Koska et ollut hyvä.
No jaa, erehdyin.
Etiäpäin. Miten hoidamme häät? -Helppoa.
Suunnittelen kaiken Mindyn kanssa ja ojennamme laskut sinulle.
Ja "kaikella" tarkoitat… -Ruokaa, yhtyettä, kukkia, kutsuja,
hääpukua ja harjoitusillallista.
Älä sure. Ehkä Mindy haluaa pitää pienet häät.
Ehkä voimme kannustaa siihen.
Mitä tiedämme Martinin vanhemmista?
Emme paljoa. Isä on kuollut, äiti asuu vanhaingetossa Scottsdalessa.
Jumalan odotushuoneessa. Ovatko he läheisiä?
En usko. Aina kun kysyn äidistä,
hän kavahtaa ja vaihtaa puheenaihetta.
Ei kai? -Kokeile niin näet.
Hän tekee näin…
Apua, äitiongelmia. Ei hyvä.
Sanoit aina, että minulla oli niitä.
No, kerro.
Miksi olet pitkän elämäsi aikana -
epäonnistunut luomaan kestävän parisuhteen -
naisen kanssa?
En sanonut, että olet väärässä.
Ei se kai paljoa enää paina,
mutta anteeksi, etten ollut parempi puoliso.
Arvostan tuota. Kiitos.
Kerrohan.
Mikset mennyt uusiin naimisiin?
Haluatko tosiaan tietää?
No, kultaseni,
en lakannut rakastamasta sinua.
Niinkö?
Ei, kusetan!
Oli liikaa töitä.
Miksi teit noin? -Anteeksi.
Et ole pahoillasi. -En niin.
Kusettamiselle. -Sille niin.
Kerro totuus siitä venäläishuorasta.
Saakeli.
Yllätys! -Tervehdys.
Mitäs nyt?
Meitä harmitti, miten hoidimme asiat. Halusimme pyytää anteeksi.
Tunnesävyasteikolla olemme surun alapuolella,
nöyryytyksen ja sovittelun välimaastossa.
Kreikkalaiset saapuivat kera lahjojen.
En tiedä, mitä tuo tarkoittaa, mutta tässä on Brunello Cucinellin kashmirhuppari.
Ja tässä valikoima viinejä ja juustoja Larry's Liquor Lockerista.
Voimmeko jutella? -Onko vaihtoehtoja?
Halusimme vain pahoitella sitä, että usutimme juristimme kimppuusi.
Se oli täysin tarpeetonta.
Olen käynnistänyt puolueettoman tutkinnan enthetan alkuperästä.
Mikä sinua riivaa?
Aion ottaa selvää.
Oliko tämä tässä? -Ei vielä.
Alakanttisen lukusi ja omien tiedusteluidemme…
Googlen. -…perusteella arvioimme isän omaisuuden…
Rahat, osakkeet, kiinteistöt, The Newlander Agency…
…arvoksi noin sata miljoonaa.
Pelkkä arvio.
Eikä meistä olisi ihan kamalaa,
jos osa siitä jaettaisiin nyt.
Tilisiirto, Venmo, PayPal. Valitse itse.
Ensinnäkään arvo ei ole sataa miljoonaa.
Eikö? -Pikemminkin 150.
Onko se arvio?
Ei.
Ja minua on ohjeistettu antamaan kaikki hyväntekeväisyyteen,
mikäli arvioni mukaan kumpikaan teistä ei vaikuta kyllin kypsältä perijäksi.
Kumpaan suuntaan kallistut?
Juuri nytkö?
Amerikan syöpäyhdistys, Punainen risti, ehkä Jews for Jesus.
Hyvää juustoa.
Sandy, heitän tämän nyt vain ilmoille:
Ottaen huomioon ikääntymisesi, entä jos… -Varo.
Antaa olla. -Hyvä päätös.
No niin, äiti. Tämä taisi olla tässä.
Kiitos ajastasi. -Eipä mitään.
Toivottavasti tiedät, että kaikesta tästä rahatouhusta huolimatta -
rakastan sinua kovasti.
Hyvää yötä, Phoebe. -Öitä, Sandy.
Sandy.
Minäkin rakastan sinua kovasti.
Toivottavasti nautit tästä.
Apua, totta!
Aina kun näen heidät missä tahansa roolissa, tuntuu, että kuuloni on mennyt.
Christian Bale, Matthew McConaughey ja Tom Hardy.
Leffamumisijoiden pyhä kolminaisuus.
Isä, poika ja "mitä helvettiä tuo sanoi?".
Marlon Brando saa mumista. Kaikkien muiden pitää puhua kovempaa.
Paul Giamattikin on paha mumisija.
Ei, hän on kuiskaaja. Katso Billionsia. Joka kohtauksessa.
"Nyt Axe Capital romahtaa. Bobby Axelrod on mennyttä kalua."
Tapasin hänet pari vuotta sitten pesulassa Cahuengalla.
Hän oli tosi tyly.
Pidin hänestä Sidewaysissa.
Entä sitten?
Hän oli hauska.
Eddie Redmayne. -Täysin käsittämätön.
Hei, Sandy. -Hei.
Hyvä, että olette täällä.
Meidän pitää puhua.
Kunhan lausut huolella.
Mitä? -Ei mitään.
Jatka vain.
En ajatellut, että tätä tarvitsisi sanoa.
Mutta nähtävästi tarvitsee.
Se, mitä teemme ja mitä opetan, on taiteenmuoto. Ei kilpailu.
Se on yhteistyötä.
Yhteinen ilmauksemme ihmisyydestä.
Kun yksi romahtaa, autamme hänet ylös.
Ja kun yksi menestyy,
joko onnekkaan sattuman tai ahkeroinnin ansiosta,
sysäämme kateuden syrjään -
ja iloitsemme toisen puolesta.
Niin tehdessämme avaamme sydämemme ja mahdollistamme omankin menestyksemme.
Onko selvä?
Hyvä. Nähdään kohta.
Olen täysin eri mieltä. -Täyttä paskaa.
Mitä helvettiä tuo oli? -Jotain pilipalisoopaa.
Joo. Ei ikinä.
Jaaha.
Miten hääsuunnittelijoillani sujuu?
Aika hyvin.
Ajattelimme, että kesäkuussa Tahitilla tai Fidžillä.
Tai Bora Boralla.
Tosi hauskaa.
Ei se ollut vitsi, isä. -Niin varmaan.
Ei ole.
Eikö?
Tiedän, että se tulee kalliiksi, mutta voimme maksaa sen perinnöstäni.
Ei, se on pesämunasi.
Miten sitten toimimme? -Haluan yhä maksaa.
En vain ajatellut eksoottista matkakohdetta.
Mitä sitten?
En minä tiedä. Sportsmen's Lodge Valleyssa.
Rakas.
Olen pahoillani.
Ei se mitään. Odotinkin tällaista.
Hetkinen nyt.
Ehkä välimaastosta löytyisi jotain huokeampaa.
Havaiji.
Välimaastommasta. -Cabo?
Jatka. -Sano nyt vain.
Valleyssa on keväällä ihan kaunista.
Antaa olla. Pidämme pienet juhlat Martinin takapihalla.
Kutsutaan pari ystävää.
Kyllä se riittää.
Ei, kultaseni. Keksitään jotakin. Tehdään päivästä erityinen.
Vai mitä?
Auta nyt.
En pysty.
Mikset?
Koska kusetan sinua yhä.
Mitä?
Näkisitpä ilmeesi! -"Välimaastommasta."
Senkin huijarit!
"Valley on niin kaunis…"
"Keväällä."
No niin. Riittää jo. -Luulin laskevani alleni.
Hyvä, no niin.
Missä Martin on?
Hän huilaa.
Mitä se tarkoittaa?
Sitä, ettei hän halua enää olla kurssillasi.
Miksei?
Etkö oikeasti tiedä?
Loukkasit häntä raha-asialla.
Tietäähän hän, että yritin vain suojella sinua.
Sandy, katsoit häntä silmiin ja sanoit, ettet luota häneen.
Mutta yritin vain suojella häntä.
Ehkä voisit käydä juttelemassa hänelle.
Pitäisikö pyytää anteeksi? -Kyllä.
No?
Aiotko varmasti naida hänet?
Aion.
Sitten käteni lienevät sidotut.
Pidit sellaisesta.
Äiti!
Piti hän.
Halojaa.
Sandy, täällä on Robbie Newlander.
Kuinka voin auttaa? -Kunhan ajattelin heipata.
Hei.
Onko mukava päivä? -Älä viitsi.
Minulla on bisnesidea ja tarvitsen pientä aloitusrahaa.
Mistä siinä on kyse?
Aivan mahtava juttu.
Uskomatonta, ettei sellaista vielä ole. -Kerro jo.
Mehän olemme eläneet lukuisia elämiä miljardien vuosien saatossa.
Juu, toki.
Haluan luoda nettiin yhteisön, jossa voi jakaa muistojaan aiemmista elämistään.
Vai niin.
Voisimme julkaista lehteä. Kansijutut olisivat luokkaa:
"Robert Downey, Jr. - miksi hän näyttää tutulta?"
Aivan.
Sitten olisi ravintolaketju,
jossa tutustuttaisiin hassutellen erilaisiin inkarnaatioihimme.
Natseiksi ja plantaasien omistajiksi pukeutuneita tarjoilijoita.
Eli ihmiskunnan kauheimmat ja kanansiipiä.
Tismalleen.
Millaisesta rahasummasta olisi kyse? -Odota, kerron sen nimenkin.
Hetkinen, toinen puhelu.
Haloo. -Hei, Morgan Freeman täällä.
Terve, Morgan!
Sopisiko tulla perjantai-iltana puhumaan? -Ehdottomasti!
Onko työn alla jotain, missä voisin olla apuna?
Voisit kannustaa nuoria tukemaan toisiaan.
Puhua siitä, että näytteleminen on joukkuelaji.
Sinä taisit varttua New Yorkissa. -Kyllä!
Arvelinkin niin.
Pystyn tuputtamaan sellaista soopaa kevyesti.
Täytyy lopettaa. Hei sitten.
Anteeksi, Robbie. Jatka vain.
Sen nimi on Samsara's Club. -Minkä?
Somealustan, lehden, ravintoloiden.
Samsara on buddhalaisten sana elämän kiertokulun ikuiselle kärsimykselle.
Kiva, eikö?
Se on sanaleikki Sam's Clubista. Samsara's Club.
Tosi kiva. Ja entä se raha?
25 miljoonaa dollaria.
Kaikki tai ei mitään, eikö niin? -Ei mitään, Robbie.
Kiitos tästä.
Missä hän on? -Kenkäpajallaan.
Missä? -Kenkäpajallaan.
Hän tekee omat kenkänsä.
Kusetatko taas?
En. Se on hänen harrastuksensa.
Onko tuleva vävyni suutari?
Toinen äitipuoleni oli narkkari ja pornotähti.
Metadonia ja pehmopornoa.
Minne päin?
Hei.
En tiennyt, että teet omat kenkäsi. -On paljon kaikkea, mitä et minusta tiedä.
Niin kai sitten.
Mikä sinut tähän innosti?
Monet nimekkäiden brändien kengistä on tehty Kaakkois-Aasiassa lapsityövoimalla.
En tiennytkään.
Jalkasi ovat nuoren veren tahrimat.
Sepä ikävää.
Kuule,
halusin pyytää anteeksi.
Tiedän, että olet hyvä ja luotettava mies.
En olisi saanut vihjailla muuta.
Rakastin Mindyä, kun hän oli tyhjätasku.
Ja rakastan häntä nytkin. -Tiedän.
En tehnyt 38 vuoden uraa opettajana, koska olen rahan perään.
Tiedän senkin.
Olet ollut kunniallinen mies kunniallisessa ammatissa.
Halusin vain paremman elämän lapsille.
Kaltaisiasi ei tehdä enää.
Tiedoksesi: neuvoin Normanin säätiötä -
siirtämään rahat sinun ja Mindyn yhteiselle tilille.
Ihan sama. Ei muuta elämääni.
Toivon vain, että voimme olla ystäviä.
Toivon samaa.
Aiotko palata kurssille?
En tiedä. Toki.
Hyvä.
Jatka rauhassa hommiasi.
Tekstitys: Sonja Lahdenranta